# McDonald's

McDonald's Corporation és una cadena multinacional de locals de venda de menjar ràpid amb seu als Estats Units, fundada el 1940 com a restaurant per Richard i Maurice McDolald a San Bernardino, Califòrnia. Van rebatejar el seu negoci com a parada d'hamburgueses i més tard van convertir l'empresa en una franquícia, amb el logotip de dos arcs daurats va entrar el 1953 a Phoenix, Arizona. El 1955, Ray Kroc (1902–1984), un home de negocis, es va incorporar a l'empresa com a agent de franquícia i va procedir a comprar la cadena als germans McDonald. McDonald's tenia la seva seu anterior a Oak Brook, Illinois, però va traslladar la seva seu global a Chicago el juny de 2018.
McDonald's és la cadena de restaurants més gran del món per ingressos, i dona servei a més de 69 milions de clients diaris en més de 100 països en 37.855 establiments amb dades del 2018. La marca és coneguda especialment per les hamburgueses de vedella, patates fregides, però també disposen de productes de pollastre, menús per a l'esmorzar (burritos i ous), begudes ensucrades, postres, amanides i fruita. L'empresa ha rebut una reacció negativa a causa de la insalubritat dels seus aliments. Els ingressos de McDonald's Corporation provenen del lloguer, els drets d'autor i les tarifes que paguen els franquiciats, així com les vendes als restaurants gestionats per l'empresa. Segons dos informes publicats el 2018, McDonald's és la segona empresa privada més gran del món amb 1,7 milions d'empleats (després de Walmart amb 2,3 milions d'empleats). El 2020 McDonald's era la novena marca amb una valoració global més elevada.

## Història

L'empresa la van iniciar el 15 de maig de 1940 Richard i Maurice McDonald obrint el McDonald's Famous Barbecue a la Ruta 66 a San Bernardino, Califòrnia, amb un menú basat en la carn a la barbacoa, que era el menjar per excel·lència a la carretera dels Estats Units a l'època, però donava pocs beneficis pel servei lent dels carhops i les pèrdues operatives per plats, safates i coberts desapareguts o trencats, i el 1948 van tancar el restaurant tres mesos per crear i implementar un sistema de producció en sèrie de menjar, reobrint l'establiment com McDonald's Famous Hamburgers i venent només hamburgueses, batuts i patates fregides en autoservei amb plats de cartró i embolcalls de paper per servir a treballadors i famílies que buscaven una menjar ràpid i barat. El model de negoci es basava en el volum, convertint-se en un èxit rotund.
Ray Kroc, comercial de batedores per a batuts, sorprès per una comanda de vuit unitats, va decidir visitar als germans McDonald en 1954 de la marca, i es va convertir en comercial de la marca, aconseguint que en 1955 obrís la primera franquícia, en 1959 ja hi havia 100 restaurants, en 1961 Kroc va comprar la companyia per 2,7 milions de dòlars, i en 1963 es va obrir el 500è establiment de la marca. Al llarg dels anys s'ha anat estenent fins a ser una de les cadenes de locals de venda d'entrepans amb més presència al món, i s'ha convertit en un símbol dels Estats Units, el fast food, el capitalisme i la globalització. Des de 2008 la seu de la companyia està a Chicago, on es va traslladar des de Oak Brook, Illinois.

## Els símbols de la companyia

L'arquitecte Stanley Clark Meston va dissenyar els dobles arcs, creats pel fabricant de lletres George Dexter, que van ser instal·lats per primer cop el 1953 amb la primera franquícia de McDonald's a Phoenix, Arizona, que va franquiciar l'executiu Neil Fox, de la petroliera Occidental Petrolerum. Inicialment eren dos arcs, un a cada banda del restaurant, i es van transformar en un doble arc, que fou perfeccionat en 1968 i revisat en 2003.
La seva mascota, el pallasso Ronald McDonald es va convertir en la mascota de la companyia en 1963.
El Happy Meal, un menú infantil una caixa personalitzada, amb aliments més reduïts i una joguina de regal fou llançat a la venda general el 1979, desenvolupat per Bob Bernstein perquè els nens no consumien els seus productes perquè les porcions eren massa grans per a ells. El 1977, el menú es va posar a la venda a Kansas City al preu d'un dòlar, i en 1979 es va estendre a tot Estats Units. El primer Happy Meal incloïa hamburguesa, beguda, patates i galetes petites, i a més permetia triar un regal entre els següents: uns llapis, un llibre de passatemps, esborranys amb els personatges de McDonalds i una cartera.

## Curiositats

Aquesta presència global va induir la publicació britànica The Economist a elaborar l'índex Big Mac, que consisteix a comparar el preu d'un dels seus entrepans d'hamburguesa, la Big Mac, a tots els països on el venen i així establir un paràmetre comú dels costos de vida en cada país i saber si les monedes estan sobrevalorades respecte del dòlar dels Estats Units.

## Referències

* ↑ «McDonald's future Near West Side neighbors air parking, traffic safety beefs». Chicago Tribune. [Consulta: 7 agost 2016].
* ↑ Hufford, Austen «McDonald's to Move Headquarters to Downtown Chicago». The Wall Street Journal, 14-06-2016 [Consulta: 7 agost 2016].
* 1 2 «McDonald's Headquarters Opening in West Loop, Offers Food From Around The World», 24-04-2018. [Consulta: 25 abril 2018].
* ↑ «McDonald's Opens New Global Headquarters in Chicago's West Loop», 04-07-2018. Arxivat de l'original el 24 d’octubre 2020. [Consulta: 5 juliol 2018].
* ↑ «McDonald's Is King Of Restaurants In 2017 – pg.1». [Consulta: 12 desembre 2017].
* ↑ «McDonald's: 60 years, billions served» (en anglès). Chicago Tribune, 15-04-2015. [Consulta: 15 novembre 2021].
* ↑ http://d18rn0p25nwr6d.cloudfront.net/CIK-0000063908/d72ec326-1c7b-4773-9130-0b32322d435d.html Plantilla:Bare URL inline
* ↑ «Data».
* ↑ Robbins, John «How Bad Is McDonald's Food?» (en anglès). HuffPost, 08-10-2010.
* ↑ Robbins, John «How Bad Is McDonald's Food?». HuffPost, 08-10-2010.
* ↑ «The world's 30 largest employers will surprise you», 29-06-2018. [Consulta: 29 març 2019].
* ↑ «The World's Largest Employers» (en anglès), 15-02-2018. [Consulta: 29 març 2019].
* ↑ «BrandZ Global Top 100 Most Valuable Brands». BrandZ, 01-07-2020.
* ↑ Moss, 2010, p. 172.
* ↑ Moss, 2010, p. 219-221.
* ↑ Sanguino, Juan. «McDonald’s: la historia de traición detrás de la carbohidratada dominación mundial» (en castellà). El Pais, 09-03-2017. [Consulta: 15 novembre 2021].
* ↑ Lee, Kiefer; Carter, Steve. Global Marketing Management (en anglès). OUP Oxford, 2012, p. 292. ISBN 0199609705.
* ↑ Moss, 2010, p. 223.
* ↑ Glancey, Jonathan. «La curiosa historia del logotipo de McDonald’s y de cómo se convirtió en un símbolo global del capitalismo» (en castellà). BBC, 19-09-2016. [Consulta: 15 novembre 2021].
* ↑ Miller, Kyle Michael. «French fry flashback! Willard Scott was Ronald McDonald in 1963» (en anglès). Today, 25-04-2014. [Consulta: 15 novembre 2021].
* ↑ Borrelli, Christopher. «Who created the McDonald’s Happy Meal? 40 years later, the answer is complicated.» (en anglès). Chicago Tribune, 05-07-2019. [Consulta: 15 novembre 2021].

## Bibliografia

* Moss, Robert F. Barbecue: TheHistory of an American Institution (en anglès). University of Alabama Press, 2010. ISBN 081731718X.

## Vegeu també

* Calories buides
* Menjar escombraria
* McNuggets de pollastre

## Enllaços externs

* McDonald's - Lloc web oficial